קונטסה 1300

ממוזער|250px|הינו קונטסה קופה 1300
ממוזער|250px|הינו קונטסה קופה 1300
ממוזער|250px|הינו קונטסה קופה 1300
ממוזער|250px|הינו קונטסה 1300
קונטסה 1300 (Hino Contessa) היא מכונית נוסעים סדאן משפחתית, תוצרת יצרנית הרכב היפנית הינו מוטורס, אשר הורכבה במדינת ישראל, בחיפה.

ה"קונטסה 1300" הושקה בספטמבר, שנת 1964, ונמכרה מ-1965 ועד 1968 בגרסאות: "סטנדרט" ו"דה לוקס".

דגמי "קונטסה 1300"

 4 דלתות - סדאן
 2 דלתות - קופה

היסטוריה

חברת הינו מוטורס הוקמה בשנת 1910 והתמקדה בייצור מנועי דיזל ורכבים כבדים. בשנת 1953 החלה החברה לייצר כלי רכב פרטיים, תחילה בהרכבת דגמי רנו הצרפתית. באפריל 1961 הציגה רכב עצמאי קונטסה 900. החברה קיימה הסכם שיתוף עם מפעל קייזר-אילין תעשיות בע"מ, בחיפה שהרכיב את הקונטסה 900, קונטסה 1300, וטנדרים מסוג בריסקה 900 ובריסקה 1300. מי שעמד מאחורי ההסכם היה התעשיין אפרים אילין שהרכיב בישראל משנת 1961 את הלארק תוצרת סטודיבייקר.

ב-26 בספטמבר 1964 השיקו ביפן את הקונטסה 1300.

ביפן יוצרו פחות מ-20,000 יחידות בשנתיים הראשונות. דור זה של הקונטסה 1300 יוצא לאוסטרליה, לשווייץ ולהולנד. בניו זילנד נערך ניסיון להרכבה מקומית, והורכבו כ-600 יחידות.

שמה באיטלקית "קונטסה", בתרגום לעברית: רוזנת.

בשנת 1968 השתתפה ה"קונטסה 1300" בסרט: "Roberto Carlos e o Diamante Cor-de-Rosa."

הרכבת קונטסה 1300 בישראל

הרכבתה בחיפה החלה במאי 1965. בתחילת 1965 החלו להגיע לישראל הקיטים הראשונים להרכבה, אבל תחילת ההרכבה נדחתה בגלל עיכוב באספקת חלקים מקומיים. עד מרץ 1968 הורכבו 4,310 יחידות.
העיצוב היה של המעצב האיטלקי ג'ובני מיקולטי.
הקונטסה הוצעה בשתי גרסאות: תמסורת בת 3 הילוכים (ידית הילוכים בהגה), ותמסורת בת 4 הילוכים. לגרסת 4 ההילוכים ניתן השם: "דה-לוקס", ומחירה היה גבוה בכ-500 ל"י מהגרסה הפשוטה. מחיר הרכב לגרסת 3 ההילוכים היה במאי 1965 10,500 ל"י. בגלל המיתון ששרר במשק הופחת המחיר במאי 1967 מ-11,000 ל"י לגרסת הדה-לוקס, ל-9,915 ל"י. תוספת של רדיו מסוג תדיראן עלתה כ-250 ל"י.

גרסת הקופה, שהוצגה באפריל 1965 בגרסת שתי דלתות לא הגיעה לישראל. גם הגרסה הספורטיבית של הקונטסה 1300 ספרינט לא הגיעה לישראל, כמו הגרסה של הקונטסה 900 ספרינט שלא הגיעה לישראל.

מרבית החלקים הגיעו מיפן, למעט מצבר, מצנן (רדיאטור), צמיגים, פגושים, שמשות וצבע שהיו תוצרת כחול לבן, המנוע היה מנוע אחורי, 1251 סמ"ק, 40 כ"ס, ב-5,500 סל"ד, (גרסה נוספת - 54 כ"ס), מנוע 5 מיסבים ראשים, עם מהירות מרבית של 130 קמ"ש. בסיס הגלגלים 2,280 מ"מ, אורך הרכב 4,150 מ"מ, רוחב 1,530 מ"מ וגובה 1.398 מ"מ. משקל הרכב 888 ק"ג, בגרסת 3 ההילוכים, ו-940 ק"ג בגרסת 4 ההילוכים. הספידומטר היה אופקי (בזמן תאוצה המחוג בצבע אדום ובעובי של 3 מ"מ נע משמאל לימין. הצבעים הדומיננטיים היו: לבן, ב'ז, כחול בהיר, בורדו. הריפוד ניתן לבחירה: בצבע אדום, או בצבע כחול.

קונטסה 1300 שירתה ביחידת הסיור והתנועה של משטרת ישראל, בין השנים 1965 ל-1975.

חברת אלדן להשכרת רכב רכשה ב-1967 4 קונטסות 1300, ואלו היו המכוניות הראשונות של החברה.

אפרים אילין ייצא כ-100 קונטסות ליוון.

בשנת 1967, אחרי מגעים שנמשכו מספר שנים, רכשה חברת טויוטה, את הינו. טויוטה קבעה, שהינו תפסיק לייצר מכוניות פרטיות ותתרכז בייצור משאיות ואוטובוסים, כפי שהיא אכן עושה עד היום.

במרץ 1969 רכש יצחק שובינסקי, הבעלים של אוטוקרס את המפעל של אפרים אילין בנשר תמורת שני מיליון וחצי דולרים.

מפרט טכני ומידות
 מנוע אחורי 4 צילינדרים, 1,251 סמ"ק המפיק 40 כ"ס, ו-54 כ"ס
 בגרסת הקופה - מנוע אחורי 1,251 סמ"ק המפיק 48 כ"ס ו-64 כ"ס
 תמסורת ידנית 3 הילוכים + הילוך אחורי (ידית הגיר על מוט ההגה, בגרסה הסטנדרטית)
 תמסורת ידנית 4 הילוכים + הילוך אחורי (ידית הגיר על רצפת הרכב, בגרסה דה לוקס)
 אורך הרכב - 4,150 מ"מ
 רוחב - 1,530 מ"מ
 גובה - 1,390 מ"מ
 בסיס גלגלים - 2,280 מ"מ
 משקל - 888–940 ק"ג
 לוח "בקרת השעונים" של ה"קונטסה 1300" היה זהה לדגם טנדר הבריסקה 1300
 את הדגם עיצב "Giovanni Michelotti" 

ראו גם
 קונטסה 1300 ספרינט
 קונטסה 900 ספרינט
 קייזר-אילין תעשיות
 תעשיית רכב בישראל
 אפרים אילין
 קונטסה 900
 הינו בריסקה
 הינו מוטורס
לקריאה נוספת


קישורים חיצוניים

 הקונטסה סגרה את המפעל - The Israel Motor Industry

 קונטסה מיפן מגיעה לאילת

פרסומת העבר לקונטסה - פורום טכני לרכב, פורום רכב.
 סרטון על הקונטסה 1300, 6:03 דקות, YouTube Hino Contessa 1300
סרטון 1:16 דקה של הקונטסה 1300, קופה (2 דלתות), יו-טיוב.
סרטון 1:00 דקה של הקונטסה 1300 קופה, יו-טיוב.
סרטון 2:42 דקות, Contessa1300coupé, יו-טיוב.
קונטסה 1300, (Histoire de l'automobile au Japon)
קונטסה 1300, (HINO Contessa 1300 PD100 日野 コンテッサ1300) ,יו-טיוב,(1:23 דקה).

  מתוצרת חברת הינו היפנית

 הערות שוליים 

קטגוריה:יצרני רכב יפניים
קטגוריה:מכוניות משפחתיות
קטגוריה:דגמי מכוניות שהושקו ב-1964
קטגוריה:דגמי מכוניות שהורכבו בישראל
קטגוריה:מכוניות מנוע אחורי
קטגוריה:רכבי הינו
קטגוריה:כלי רכב יפניים